Berlingske Tidende, 1813-12-31
J Begyndelsen af Danzigs Beleiring var Garnisonen over 30000 Mand stærk, men henimod Midten af August Maaned var næsten i Halvparten bortdød. Generalerne Franceschi og Gault nævnes blandt de Døde. Den tienstdygtige Deel af Besætningen bestod af omtrent 12000 Mand, 1600 Officerer og 14 Generaler. Med Levnetsmidler var Fæstningen temmelig gode forsynet, men havde derimod Mangel paa Salt og Lægemidler. Ved de forskiellige Udfald var endeel Proviant kommen ind i Fæstningen. Næsten 900 Huse, hvis Jndbyggere vare udvandrede eller døde, stode tomme. Egnen omkring i Danzig var i en heel Miils Udstrækning ødelagt af Ven og Fiende. For Fæstningen stode nogle og 50000 Mand Russer og Preussere, 150 Stykker engelsk Beleiringsskyts vare ankomne og 80 engelske Kanonbaade laae paa Rheden. General Rapp lod Alle, som vilde forlade Danzig, ubehindret drage ud; derimod var det vanskeligt for de Udvandrende at komme giennem de russisk-preussiske Forposter, hvortil man først maatte have Prindsen af Würtembergs Tilladelse. Paa Hs. Majestæt Kongen af Preussens Fødselsdag fik 300 af DanzigsJndvaanere Tilladelse at forlade det beleirede Gebet. Endvidere har man følgende Skrivelse fra Danzigegnen af 22de October. Forat man, førend der skredes til en formelig Beletring, kunde have en tilbørlig Flankedækning til Parallelernes Aabning, besluttede den commanderende General at indtage Forstæderne, Schottenhauser, (Alt- og Neue Schottland) og tre paa en Hovedhøide foran samme liggende Redouter med Storm. Angrebet skulde gaae for sig Søndag Aften den 10de October, som en Tid da General Rapp med de fleste af sine Officerer gierne pleiede at være paa Comoedie. Tre Qvarteer efterat det var bleven mørkt begyndte et falsk Angreb mod Oliverporten, og tillige en heftig Kanonade, Bombardement med Mørsere og congreviske Raqvetter, der i kort Tid satte Staden i Brand paa tre forskiellige Kanter. Da General Rapp med en stor Deel af Garnisonen havde gjort et Forsøg, mod vore Batterier, men var bleven trængt tilbage med stort Tab, begyndte det egentlige Angreb paa Schottenhauser og ovennævnte tre Redouter, som den anden Colonne i al Stilhed havde nærmet sig, medens Reserven stod opstillet forat bruges efter Omstændighederne. De russisk-preussiske Tropper udførte deres Ordre paa det punktligste, bemægtigede sig Schottenhauser og toge Redouterne, uagtet den meest levende Modstand fra Fiendernes Side. Medens alt dette foregik paa høire Fløi mærkede General Rapp endelig den sande Hensigt af Angrebet, trak ilsomst sine Tropper sammen og brugte dem med største Hurtighed mod Angrebet paa Schottenhauser. Det lykkedes ham, ved Hielp af en vedholdende Jld fra Batteriet paa det saakaldte Biskopsbierg, i Fægtningens Hede at tilbageerobre Schottenhauser og den omtalte Høide. Men denne Fordeel varede ikke længe; de Beleirende indtoge inden en halv Time det hele Terrain. Fægtningen varede hele Natten, og vi bleve Herrer af en Stilling af største Vigtighed. Fiendernes Tab beløber sig til 1000 Mand. Deres Elitbataillon, som bestaaer af Officerer, der i sidste Aars ulykkelige Felttog flygtede til Danzig, mistede næsten 400 Mand. I Staden afbrændte Lazarettet No. 2, hvori laae 700 Saarede, og foruden det et Klædemagasin og 28 Huse. Jlden blev først dæmpet den følgende Dag. Blandt vore Tabte, hvis Antal beløber sig til 80 Døde og 350 Saarede, maae vi med Bedrøvelse nævne den kjække Oberst Bojajawsky af 3die Jægerregiment.